ທະຫານຊີເຣຍ ຍັງສືບຕໍ່ ຍິງປືນໃຫຍ່ ຖະຫຼົ່ມ ນະຄອນດາມັສກັສ (ສະໄລດ໌)
ກໍາລັງ​ ຂອງ​ຝ່າຍລັດຖະບານຊີເຣຍ​ ຍັງ​ສືບ​ຕໍ່​ ຍິງປືນ​ໃຫຍ່​ຖະຫລົ່ມ​ ຢ່າງ​ຮ້າ​ຍ​ແຮງ ຕໍ່ນະຄອນຫຼວງດາມັສກັສ.
ບັນດານັກເຄື່ອນໄຫວຊີເຣຍ ລາຍງານວ່າ ກໍາລັງຂອງຝ່າຍລັດ ຖະບານຍັງສືບຕໍ່ຍິງປືນໃຫຍ່ຖະຫລົ່ມຢ່າງຮ້າຍແຮງ ມື້ນຶ່ງຫລັງ ຈາກເລຂາທິການໃຫຍ່ສະຫະປະ ຊາຊາດ ທ່ານ Ban Ki- moon ໄດ້ສະແດງຄວາມເປັນຫ່ວງ ກ່ຽວກັບການໂຈມຕີທາງ ອາ ກາດ ແລະທາງປືນໃຫຍ່ ທີ່ຍັງດຳເນີນຢູ່ຕໍ່ມາ ບັນດານັກເຄື່ອນໄຫວກ່າວວ່າ ການຍິງປືນໃຫຍ່ຖະຫລົ່ມຄຸ້ມ Douma ໃນເຂດ ຊານເມືອງນະຄອນຫຼວງ Damuscus ໄດ້ສັງຫານສອງຄົນໃນວັນອັງຄານມື້ນີ້ ແລະນອກນັ້ນ ກໍາລັງລັດຖະບານ ຍັງໄດ້ຍິງຖະຫລົ່ມທີ່ໜັ້ນຕ່າງໆ ຂອງພວກກະບົດ ຢູ່ນອກນະຄອນຫລວງນຳດ້ວຍ ຄະນະກໍາມະການປະສານງານທ້ອງຖິ່ນ ກ່າວວ່າ ການໂຈມຕີ ຍັງໄດ້ເກີດຂື້ນທີ່ເມືອງ Daara ແລະ Idlib ໂຄສົກສະຫະປະຊາຊາດຄົນນຶ່ງ ກ່າວໃນວັນຈັນວານນີ້ວ່າ ທ່ານ Ban ໄດ້ຮ້ອງຂໍຕໍ່ ລັດ ຖະມົນຕີການຕ່າງປະເທດຊີເຣຍ ທ່ານ Walid al-Moualem ເພື່ອໃຫ້ລັດຖະບານ ຈົ່ງ “ສະແດງຄວາມເຫັນອົກເຫັນໃຈ ແກ່ປະຊາຊົນຂອງຕົນ ” ທັງສອງທ່ານໄດ້ພົບປະກັນຢູ່ນອກກອງປະຊຸມສະມັດຊາໃຫຍ່ ສະຫະປະຊາຊາດ ທີ່ນະຄອນນິວຢ້ອກ ໃນຂະນະທີ່ກ່າວຄໍາປາໄສ ຕໍ່ກອງປະຊຸມສະມັດຊາໃຫຍ່ ສະຫະປະຊາຊາດນັ້ນ ທ່ານ Moualem ໄດ້ກ່າວຫາວ່າ ສະຫະລັດ ຝຣັ່ງ ກາຕ້າ ຊາອຸດີອາຣາເບຍ ແລະເທິກີ ໃຫ້ການສະໜັບສະໜຸນຕໍ່ “ພວກກໍ່ການຮ້າຍ” ໃນຊີເຣຍ ໂດຍການສົ່ງອາວຸດ ແລະເງິນໄປໃຫ້ພວກກະບົດ ທ່ານຍັງໄດ້ໃຫ້ທັດສະນະກ່ຽວກັບການ ທີ່ຢາກໃຫ້ປະທານາທິບໍດີຊີເຣຍ ທ່ານ Bashar al-Assad ລາອອກຈາກໜ້າທີ່ນັ້ນວ່າ “ເປັນການແຊກແຊງໂດຍກົງ” ເຂົ້າໃນກິດຈະການພາຍໃນຂອງຊີເຣຍ ອົງການຂ່າວ SANA ຂອງລັດຖະບານຊີເຣຍ ກ່າວວ່າ ໃນວັນອັງຄານມື້ນີ້ ທະ ຫານໄດ້ສັງຫານພວກກໍ່ການຮ້າຍກຸ່ມນຶ່ງ ແລະໄດ້ທໍາລາຍ “ໂຮງງານເຮັດລະ ເບີດ” ຢູ່ທີ່ເມືອງ Aleppo ໃນວັນຈັນວານນີ້ໄດ້ເກີດໄຟໄໝ້ຢູ່ໃນຫລາຍໆເຂດຂອງເມືອງ Aleppo ຊຶ່ງເປັນ ຫົວເກົ່າແກ່ສະໄໝໂບຮານໃນຂະນະທີ່ພວກກະບົດແລະກໍາລັງລັດຖະບານພວມ ທຳການສູ້ລົບກັນຢ່າງດຸເດືອດຢູ່ນັ້ນ